Duminică, 19 mai, la ora 18:02, Poliția orașului Ulmeni a fost sesizată prin SNUAU 112, cu privire la faptul că în afara localității Ariniș a avut loc un accident rutier cu victimă.
La fața locului, polițiștii au constatat că o tânără de 24 ani, domiciliată în comuna Cicârlău, care conducea un autoturism pe D.J. 108D, între localitățile Băsești și Ariniș, nu ar fi păstrat o distanță suficientă față de autoturismul care circula în fața sa, al cărui șofer ar fi intenționat să vireze la stânga și a intrat în coliziune față-spate cu acesta. În urma impactului, autoturismul acroșat a fost proiectat în șanțul de pe partea stânga.
La volanul autoturismului acroșat se afla un tânăr de 22 ani, domiciliat în comuna Oarța de Jos. În urma accidentului a rezultat vătămarea corporală a unui tânăr de 21 ani, pasager. Acesta a fost transportat la Spitalul Județean Baia Mare pentru acordarea de îngrijiri medicale.
Ambii conducători auto au fost testați cu aparatul etilotest rezultatul fiind zero în ambele cazuri.
În cauză se efectuează cercetări sub aspectul săvârșirii infracțiunii de vătămare corporală din culpă.
Ionel Bogdan e tânăr, doar la exterior. În străfundul ființei sale, aduce a baron vechi, decrepit, de început de anii...
Citeste mai mult